ระเบียบสำนักงานศาลรัฐธรรมนูญระเบียบสำนักงานศาลรัฐธรรมนูญว่าด้วยข้อมูลข่าวสารของราชการพ.ศ. ๒๕๖๐ ด้วยศาลรัฐธรรมนูญได้ยกเลิกระเบียบศาลรัฐธรรมนูญว่าด้วยข้อมูลข่าวสารของราชการพ.ศ. ๒๕๔๒ และให้ใช้ระเบียบศาลรัฐธรรมนูญว่าด้วยการตรวจดู การคัดสำเนาและการคัดสำเนาที่มีคำรับรองความถูกต้องของเอกสารในสำนวนคดี พ.ศ. ๒๕๖๐ ลงวันที่ ๓๐มิถุนายน ๒๕๖๐ ดังนั้นจึงต้องมีระเบียบสำนักงานศาลรัฐธรรมนูญว่าด้วยข้อมูลข่าวสารขึ้นใช้แทนระเบียบเดิม โดยปรับปรุงให้สอดคล้องกับการแบ่งส่วนราชการภายในของสำนักงานศาลรัฐธรรมนูญที่เป็นปัจจุบันและเพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของศาลรัฐธรรมนูญและสำนักงานศาลรัฐธรรมนูญเป็นไปด้วยความเรียบร้อยรวดเร็ว มีประสิทธิภาพถูกต้องตามกฎหมายและระเบียบของราชการอาศัยอำนาจตามความในมาตรา ๙ และมาตรา ๑๑ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ ข้อ ๔เลขาธิการสำนักงานศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานศาลรัฐธรรมนูญ ว่าด้วยข้อมูลข่าวสารของราชการ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เลขาธิการ หมายความว่าเลขาธิการสำนักงานศาลรัฐธรรมนูญข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของศาลรัฐธรรมนูญและสำนักงานศาลรัฐธรรมนูญซึ่งมิใช่เอกสารในสำนวนคดีและเอกสารทางธุรการคดีตามระเบียบศาลรัฐธรรมนูญว่าด้วยการตรวจดูการคัดสำเนา และการคัดสำเนาที่มีคำรับรองความถูกต้องของเอกสารในสำนวนคดีข้อมูลข่าวสารลับ หมายความว่าข้อมูลข่าวสารที่เป็นความลับของทางราชการตามระเบียบศาลรัฐธรรมนูญว่าด้วยการรักษาความปลอดภัยประกอบกฎหมายและระเบียบราชการอื่น ๆ ที่ระบุไว้ในระเบียบดังกล่าวส่วนราชการภายใน หมายความว่าหน่วยงานในสังกัดสำนักงานศาลรัฐธรรมนูญที่มีฐานะเป็นสำนัก สถาบัน กลุ่มงานหรือหน่วยงานที่เรียกชื่ออย่างอื่นที่มีฐานะเทียบเท่าในสำนักงานศาลรัฐธรรมนูญหน่วยงานที่ให้บริการข้อมูลข่าวสาร หมายความว่า สำนักบริหารกลางข้อ ๔ ให้เลขาธิการเป็นผู้รักษาการและมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑คณะกรรมการบริหารข้อมูลข่าวสาร ข้อ ๕ ให้มีคณะกรรมการบริหารข้อมูลข่าวสารในสำนักงานศาลรัฐธรรมนูญเรียกโดยย่อว่า กขศ. ประกอบด้วย เลขาธิการเป็นประธานกรรมการ รองเลขาธิการสำนักงานศาลรัฐธรรมนูญที่ได้รับมอบหมายจำนวนหนึ่งคนเป็นรองประธานกรรมการ ข้าราชการสำนักงานศาลรัฐธรรมนูญที่ดำรงตำแหน่งที่ปรึกษาผู้ทรงคุณวุฒิ หรือผู้เชี่ยวชาญที่เลขาธิการแต่งตั้งจำนวนสองคนและหัวหน้าส่วนราชการภายในที่มีฐานะเป็นสำนักหรือเทียบเท่า เป็นกรรมการโดยให้ผู้อำนวยการสำนักบริหารกลาง เป็นกรรมการและเลขานุการและผู้อำนวยการกลุ่มงานบริหารทั่วไป เป็นกรรมการและผู้ช่วยเลขานุการข้อ ๖ ให้ กขศ. มีอำนาจและหน้าที่ดังต่อไปนี้(๑) กำหนดหลักเกณฑ์และแนวทางปฏิบัติเกี่ยวกับการบริหาร การจัดระบบการขอ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานศาลรัฐธรรมนูญหรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการเพื่อปฏิบัติการในเรื่องใด ๆ ตามที่ กขศ.มอบหมาย(๙) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใดตามที่ประธานศาลรัฐธรรมนูญคณะตุลาการศาลรัฐธรรมนูญ และเลขาธิการ มอบหมายข้อ ๗ การประชุม กขศ.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมในการประชุมถ้าประธานไม่อยู่หรือไม่สามารถปฏิบัติหน้าที่ได้ให้รองประธานเป็นประธานในที่ประชุม ถ้าประธานและรองประธานไม่อยู่หรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๘ ให้นำความในข้อ ๗มาใช้บังคับกับการประชุมของคณะอนุกรรมการที่ กขศ. แต่งตั้งโดยอนุโลมหมวด ๒การจัดระบบข้อมูลข่าวสาร ข้อ ๙ ให้ส่วนราชการภายในจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสารของราชการดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นที่มิใช่ (๑) หรือ (๒)การจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้เมื่อส่วนราชการภายในได้จัดแยกประเภทข้อมูลข่าวสารที่อยู่ในความครอบครองหรือควบคุมดูแลตามวรรคหนึ่งแล้วให้นำส่งหน่วยงานที่ให้บริการข้อมูลข่าวสารจัดทำดรรชนีข้อมูลข่าวสารตามวรรคหนึ่ง(๑) และ (๒) โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เอง รวมทั้งจัดเตรียมหรือทำสำเนาไว้เพื่อเผยแพร่เพื่อขายหรือจำหน่ายจ่ายแจก ณ ศูนย์ข้อมูลข่าวสารให้หน่วยงานที่ให้บริการข้อมูลข่าวสารจัดส่งข้อมูลข่าวสารตามวรรคหนึ่ง(๑) และ (๒) ไปยังกลุ่มงานเทคโนโลยีสารสนเทศเพื่อเผยแพร่ข้อมูลข่าวสารนั้นในสื่ออิเล็กทรอนิกส์ที่ประชาชนสามารถเข้าถึงได้โดยสะดวกข้อ ๑๐ ในการดำเนินงานตามข้อ ๙ให้ส่วนราชการภายในจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด ๓การบริการข้อมูลข่าวสาร ข้อ ๑๑ ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลข่าวสารตามระเบียบนี้และประสานงานกับส่วนราชการภายในเพื่อประโยชน์ในการปฏิบัติตามระเบียบนี้ ในการนี้ ให้จัดให้มีเจ้าหน้าที่ประจำเพื่อดำเนินการดังกล่าวข้อ ๑๒ ในกรณีข้อมูลข่าวสารที่มีผู้ประสงค์จะเข้าตรวจดูหรือคัดสำเนาได้ลงพิมพ์ในราชกิจจานุเบกษาหรือได้จัดไว้ให้ประชาชนเข้าตรวจดูหรือได้เผยแพร่ในระบบสารสนเทศของศาลรัฐธรรมนูญแล้วให้เจ้าหน้าที่แจ้งต่อผู้ยื่นคำขอข้อมูลข่าวสารว่าข้อมูลข่าวสารที่ประสงค์นั้นได้เผยแพร่หรือให้บริการอยู่แล้วในที่ใดบ้างเพื่อให้ผู้ยื่นคำขอไปสืบค้นได้ด้วยตนเอง ในการนี้ ให้เจ้าหน้าที่แนะนำเพิ่มเติมเพื่อความสะดวกในการเข้าถึงข้อมูลข่าวสารดังกล่าวกรณีตามวรรคหนึ่ง เจ้าหน้าที่อาจจัดหาข้อมูลข่าวสารนั้นแก่ผู้ขอได้โดยให้ผู้ขอชำระค่าธรรมเนียมตามข้อ ๑๓ทั้งนี้ ข้อมูลข่าวสารที่จัดหาให้ต้องมิใช่เป็นการจัดทำ วิเคราะห์ จำแนกรวบรวมหรือจัดให้มีขึ้นใหม่ข้อ ๑๓ การขอสำเนาหรือขอสำเนาที่มีคำรับรองความถูกต้องของข้อมูลข่าวสารให้คิดค่าธรรมเนียมตามหลักเกณฑ์ที่คณะกรรมการตามกฎหมายว่าด้วยข้อมูลข่าวสารของราชการกำหนดหรือตามหลักเกณฑ์ที่กขศ. กำหนดโดยความเห็นชอบของคณะกรรมการดังกล่าวการรับรองสำเนาข้อมูลข่าวสารตามวรรคหนึ่ง ให้ข้าราชการที่รับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือนปีให้ชัดเจน ทั้งนี้ ให้รับรองตามจำนวนที่ผู้ยื่นร้องขอให้รับรองข้อ ๑๔ ในกรณีที่มีรายได้เกิดขึ้นตามระเบียบนี้ให้นำเงินส่งเป็นรายได้แผ่นดินหมวด ๔การขอข้อมูลข่าวสารและการอนุญาต ข้อ ๑๕ บุคคลใดประสงค์จะเข้าตรวจดูหรือขอสำเนาข้อมูลข่าวสารให้ยื่นคำขอเป็นหนังสือตามแบบแนบท้ายระเบียบนี้ต่อหน่วยงานที่ให้บริการข้อมูลข่าวสารเพื่อเสนอให้หัวหน้าส่วนราชการภายในที่ครอบครองหรือควบคุมดูแลข้อมูลข่าวสารนั้นพิจารณาอนุญาตเมื่อได้รับคำขอตามวรรคหนึ่งแล้วให้บุคคลดังต่อไปนี้เป็นผู้มีอำนาจอนุญาตให้ตรวจดูหรือคัดสำเนาข้อมูลข่าวสาร(๑) หัวหน้าส่วนราชการภายในหรือผู้ได้รับมอบหมายสำหรับข้อมูลข่าวสารที่อยู่ในความครอบครองหรือควบคุมดูแลของหน่วยงานของตน เว้นแต่ข้อมูลข่าวสารนั้นเป็นข้อมูลข่าวสารลับในกรณีที่หัวหน้าส่วนราชการภายในหรือผู้ได้รับมอบหมายไม่อนุญาตให้เสนอเรื่องพร้อมความเห็นต่อเลขาธิการหรือรองเลขาธิการซึ่งเลขาธิการมอบหมายเพื่อพิจารณาวินิจฉัย(๒) เลขาธิการหรือรองเลขาธิการซึ่งเลขาธิการมอบหมาย สำหรับข้อมูลข่าวสารทุกประเภทข้อ ๑๖ ในกรณีที่ผู้มีอำนาจอนุญาตตามข้อ๑๕ มีคำสั่งอนุญาตตามคำขอ ให้ผู้ยื่นคำขอตรวจดูหรือรับสำเนาข้อมูลข่าวสารนั้น ณศูนย์ข้อมูลข่าวสารในกรณีที่ข้อมูลข่าวสารอยู่ในความครอบครองหรือควบคุมดูแลของส่วนราชการภายในอื่นให้ส่วนราชการภายในอื่นนั้นจัดส่งข้อมูลข่าวสารหรือสำเนาข้อมูลข่าวสารให้หน่วยงานที่ให้บริการข้อมูลข่าวสารเพื่อให้ผู้ยื่นคำขอตรวจดูหรือรับสำเนาข้อมูลข่าวสารในกรณีที่ผู้มีอำนาจอนุญาตตามข้อ ๑๕ มีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบ และแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารหมวด ๕ศูนย์ข้อมูลข่าวสาร ข้อ ๑๗ ให้หน่วยงานที่ให้บริการข้อมูลข่าวสารจัดให้มีศูนย์ข้อมูลข่าวสารเพื่อบริการข้อมูลข่าวสาร ให้คำแนะนำแก่ผู้ติดต่อเพื่อขอรับข้อมูลข่าวสาร และควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบนี้ให้หน่วยงานที่ให้บริการข้อมูลข่าวสารจัดให้มีวัสดุอุปกรณ์ที่จำเป็นภายในศูนย์ข้อมูลข่าวสารและจัดให้มีเจ้าหน้าที่ประจำศูนย์ข้อมูลข่าวสารเพื่อดำเนินการให้เป็นไปตามวรรคหนึ่งประกาศณ วันที่ ๗ กรกฎาคม พ.ศ. ๒๕๖๐พิมล ธรรมพิทักษ์พงษ์เลขาธิการสำนักงานศาลรัฐธรรมนูญ[เอกสารแนบท้าย]๑. แบบคำขอข้อมูลข่าวสาร(ดูข้อมูลจากภาพกฎหมาย)ปุณิกา/อัญชลี/จัดทำ๒๘ กรกฎาคม๒๕๖๐นุสรา/ตรวจ๓ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๗๘ ก/หน้า ๑๐/๒๗ กรกฎาคม ๒๕๖๐